Όσσα Θεσσαλονίκης

Η Όσσα είναι οικισμός του Νομού Θεσσαλονίκης και αποτελεί έδρα της Δημοτικής Ενότητας Βερτίσκου, του Δήμου Λαγκαδά. Βρίσκεται στις πλαγιές του όρους Βερτίσκος σε υψόμετρο 650 μ. και είναι γνωστή για τα κόκκινα και τραγανά κεράσια της. Επίσης, είναι ο τόπος καταγωγής της νεομάρτυρος Αγίας Κυράννας (+1751). Η Όσσα διατηρεί αρκετά παραδοσιακά κτήρια με ιδιαίτερο αρχιτεκτονικό ενδιαφέρον που έχουν χτιστεί πριν από το 1900, μερικά από τα οποία έχουν αποκατασταθεί και λειτουργούν ως εκθεσιακοί χώροι. Στο παλαιό Δημοτικό Σχολείο, έργο του Ξενοφώντα Παονίδη (1926) στεγάζεται η Λαογραφική Συλλογή Όσσας. Επίσης, έχουν αποκατασταθεί το Παλαιό Παντοπωλείο και το Παλαιό Τσαγκαράδικο και η οικία Χατζή και Χατζηχριστάκη είναι σε φάση μελέτης αποκατάστασης. Είναι σε φάση κατασκευής η δημιουργία ενός θεματικού εκθεσιακού χώρου με τίτλο «Το κονάκι του παπουτσή» με χρηματοδότηση του προγράμματος LEADER και με φορέα υλοποίησης τον Σύλλογο Οσσαίων «Η Αγία Κυράννα». Στην Όσσα υπάρχουν ο Ναός των Παμμεγίστων Ταξιαρχών που ανακαινίστηκε το 1804 και ο ναός της Αγίας Νεομάρτυρας Κυράννας που ολοκληρώθηκε το 1868.

Πηγές 

 https://goniaxalarosis.gr/2021/04/11/%CF%8C%CF%83%CF%83%CE%B1-%CE%BE%CE%B5%CE%BD%CE%AC%CE%B3%CE%B7%CF%83%CE%B7-%CF%83%CF%84%CE%B7%CE%BD-%CF%80%CE%B1%CF%81%CE%AC%CE%B4%CE%BF%CF%83%CE%B7/
 https://ossasyllogos.wixsite.com/ossa
 https://parallaximag.gr/thessaloniki/egkainiastike-to-paramythenio-palio-pantopoleio
 https://thepaperboat.gr/2014/02/12/ossa-thessaloniki/ 
 http://www.odigostoupoliti.eu/vertiskos-kataprasini-ikismi/

Χωριά του νομού Θεσσαλονίκης
Δήμος Λαγκαδά